በትግራይ ክልል በተለያዩ አካባቢዎች ሰልፎች ተካሄዱ።
በትግራይ ክልል በተለያዩ አካባቢዎች “ጥያቄያችን ይመለስልን” የሚሉ ሰልፎች ተካሂደዋል።ሰልፎቹ የክልሉ መንግስትን ምላሽ የሚፈልጉ የተለያዩ ጥያቄዎችን ያነገቡ መሆናቸውን በሰልፎቹ ላይ የተሳተፉ ወጣቶች መናገራቸውን ፋብኮ ዘግቧል።በሽሬ እንደስላሴ እና አካበቢው እንዲሁም በዋጅራት አካባቢ በተካሄዱ ሰልፎች ላይ የተሳተፉ ነዋሪዎች የመልካም አስተዳደር፣ የመሰረተ ልማት እንዲሁም ከስራ ዕድል ጋር የተያያዙ በርካታ ጥያቄዎች እንዳሏቸው ተናግረዋል።በተለይም በሽረ እንደስላሴ አካበቢ አስተያዬት የሰጡ ነዋሪዎች በወረዳ የመደራጀትና የወረዳ ዋና ከተማ ከመሆን ጋር በተያያዘ በርካታ ጥያቄዎች ቢነሱም የክልሉ መንግስት አጥጋቢ ምላሽ መስጠት እንዳልቻለ ተናግረዋል።በክልሉ እስከታች ቀበሌ ድረስ ስልጣን በ”ኔትዎርክ” ትስስር የሚሰጥ እንደሆነና ሕዝቡን የሚጠቅሙ ስራዎችም እየተሰሩ አለመሆኑን ተናግረዋል።